Cewahirlal Nehru

Cewahirlal Nehru (bi hindî: जवाहरलाल नेहरू; jdb. 14ê mijdara 1889an – m. 27ê gulana 1964an) siyasetmedar, nivîskar û dewletmedarekî Hindistanê bû. Ew yek ji rêberên herî girîng ên tevgera serxwebûna Hindistanê û serokwezîrê yekem ê Hindistana serbixwe bû. Jiyan Nehru di sala 1889an de li bajarê Allahabadê hatiye dinê. Bavê wî Motilal Nehru parêzerekî navdar û siyasetmedarekî dewlemend bû. Nehru ji bo perwerdehiya xwe çû Înglistanê û li wir hiqûq xwend. Piştî vegera xwe ya Hindistanê, wî nêzikahiya Mahatma Gandhi pejirand û tevlî Kongreya Neteweyî ya Hindistanê bû. Wî ji bo serxwebûna Hindistanê gelek salên xwe di girtîgehê de derbas kirin. Piştî ku Hindistan di sala 1947an de ji Înglistanê serbixwe bû, Nehru bû serokwezîr û heta mirina xwe di vî postî de ma. Ew di qada navneteweyî de wekî yek ji damezrînerên Tevgera Bêalî tê naskirin. Çavkanî